ເນື້ອໃນ

# ການໃສ່ລຳດັບເລກ

ລະບຸຮູບແບບຕົວເລກສຳລັບການໃສ່ລຳດັບເລກຫົວຂໍ້ໃນເອກະສານປັດຈຸບັນ.

ເພື່ອເຂົ້າເຖິງຄຳສັ່ງນີ້...

ເລືອກແຖບ ເຄື່ອງມື - ລຳດັບເລກຫົວຂໍ້ - ການໃສ່ລຳດັບເລກ

## ລະດັບ

ຄລິກລະດັບໂຄງຮ່າງທີ່ທ່ານຕ້ອງການດັດແກ້, ຈາກນັ້ນລະບຸຕົວເລືອກການໃສ່ລຳດັບເລກສຳລັບລະດັບນັ້ນ. ເພື່ອນຳໃຊ້ຕົວເລືອກການໃສ່ລຳດັບເລກ (ຍົກເວັ້ນຮູບແບບຫຍໍ້ໜ້າ) ໃຫ້ກັບທຸກລະດັບ, ໃຫ້ຄລິກ "1-10".

## ການໃສ່ລຳດັບເລກ

ລະບຸການຈັດຮູບແບບສຳລັບລະດັບໂຄງຮ່າງທີ່ເລືອກ.

### ຕົວເລກ

ເລືອກຮູບແບບການໃສ່ລຳດັບເລກທີ່ທ່ານຕ້ອງການນຳໃຊ້ກັບລະດັບໂຄງຮ່າງທີ່ເລືອກ.

ສ່ວນທີ່ເລືອກ | ຄຳອະທິບາຍ
--- | ---
1, 2, 3, ... | ຕົວເລກອາຣັບ
A, B, C, ... | ການໃສ່ລຳດັບຕາມຕົວອັກສອນດ້ວຍຕົວພິມໃຫຍ່ A–Z ຫຼັງຈາກລາຍການທີ 26, ການໃສ່ລຳດັບຈະຕໍ່ດ້ວຍ AA, AB, AC, ...
a, b, c, ... | ການໃສ່ລຳດັບຕາມຕົວອັກສອນດ້ວຍຕົວພິມນ້ອຍ a–z ຫຼັງຈາກລາຍການທີ 26, ການໃສ່ລຳດັບຈະຕໍ່ດ້ວຍ aa, ab, ac, ...
I, II, III, ... | ຕົວເລກໂຣມັນ (ໂຕໃຫຍ່)
i, ii, iii, ... | ຕົວເລກໂຣມັນ (ໂຕນ້ອຍ)
A,... AA,... AAA,... | ການໃສ່ລຳດັບຕາມຕົວອັກສອນດ້ວຍຕົວພິມໃຫຍ່ A–Z ຫຼັງຈາກລາຍການທີ 26, ການໃສ່ລຳດັບຈະຕໍ່ດ້ວຍ AA, BB, CC, ...
a,... aa,... aaa,... | ການໃສ່ລຳດັບຕາມຕົວອັກສອນດ້ວຍຕົວພິມນ້ອຍ a–z ຫຼັງຈາກລາຍການທີ 26, ການໃສ່ລຳດັບຈະຕໍ່ດ້ວຍ aa, bb, cc, ...
ບໍ່ມີ | ບໍ່ມີສັນຍະລັກການໃສ່ລຳດັບເລກ. ສະເພາະຕົວອັກສອນ ຫຼື ສັນຍະລັກທີ່ກຳນົດໄວ້ໃນຊ່ອງ ຕົວຂັ້ນ ເທົ່ານັ້ນທີ່ຈະປາກົດຢູ່ຕອນເລີ່ມຕົ້ນຂອງແຖບທີ່ມີລຳດັບເລກ.

### ເລີ່ມຕົ້ນທີ່

ປ້ອນຕົວເລກທີ່ທ່ານຕ້ອງການໃຫ້ເລີ່ມຕົ້ນການໃສ່ລຳດັບເລກຫົວຂໍ້ສຳລັບລະດັບທີ່ເລືອກ.

### ຮູບແບບຫຍໍ້ໜ້າ

ເລືອກຮູບແບບຫຍໍ້ໜ້າເພື່ອ ກຳນົດໃຫ້ກັບລະດັບໂຄງຮ່າງທີ່ເລືອກ. ຖ້າທ່ານຄລິກ "ບໍ່ມີ", ລະດັບໂຄງຮ່າງທີ່ເລືອກຈະບໍ່ຖືກກຳນົດ.

### ຮູບແບບຕົວອັກສອນ

ເລືອກຮູບແບບຕົວອັກສອນຂອງຕົວເລກລຳດັບ.

### ສະແດງລະດັບຍ່ອຍ

ເລືອກຈຳນວນລະດັບໂຄງຮ່າງທີ່ຈະລວມເຂົ້າໃນການໃສ່ລຳດັບເລກຫົວຂໍ້. ເລືອກ 1 ເພື່ອສະແດງສະເພາະຕົວເລກສຳລັບລະດັບໂຄງຮ່າງປັດຈຸບັນ. ຕົວຢ່າງ: ເລືອກ 3 ເພື່ອສະແດງລະດັບປັດຈຸບັນ ແລະ ສອງລະດັບກ່ອນໜ້າໃນລຳດັບເລກຫົວຂໍ້.

## ຕົວຂັ້ນ

ລະບຸຂໍ້ຄວາມທີ່ຈະໃຫ້ປາກົດຢູ່ກ່ອນ ຫຼື ຫຼັງລຳດັບເລກຫົວຂໍ້ສະເໝີ.

### ກ່ອນໜ້າ

ປ້ອນຂໍ້ຄວາມທີ່ທ່ານຕ້ອງການໃຫ້ສະແດງກ່ອນລຳດັບເລກຫົວຂໍ້. ຕົວຢ່າງ: ພິມ “ບົດທີ ” ເພື່ອໃຫ້ຄຳວ່າ “ບົດທີ ” ປາກົດຢູ່ກ່ອນລຳດັບເລກຫົວຂໍ້ສະເໝີ.

### ຫຼັງຈາກ

ປ້ອນຂໍ້ຄວາມທີ່ທ່ານຕ້ອງການໃຫ້ສະແດງຫຼັງລຳດັບເລກຫົວຂໍ້. ຕົວຢ່າງ: ພິມ . ເພື່ອໃຫ້ລຳດັບເລກຫົວຂໍ້ລົງທ້າຍດ້ວຍຈ້ຳສະເໝີ.

ຫົວຂໍ້ທີ່ກ່ຽວຂ້ອງ

ຕຳແໜ່ງ

ການໃສ່ລຳດັບເລກຫົວຂໍ້

ກະລຸນາສະໜັບສະໜູນພວກເຮົາ!